D Alag met de habsborgerische Borg "Aut Willisou" ond enere Kapälle stammt vom Ändi vom  12. Johrhonder, esch 1321 de Habsborger verpfändet ond 1386 im Sämpacherchrieg zerstört worde, wobi d Borgkapälle vor de Zerstörig verschont het. Die esch ursprönglech e chlineri ond nedrigeri Kapälle met romaische Rondbogefensterli gse. Die öutischt Glogge vom Kanton Lozärn mettere hebräische Enschreft esch om 1200 gmacht worde. im 14. Johrhondert esch d Kapälle nöi bauet worde, Ändi vom 15. Johrhondert esch si vergrösset worde, wobii die öutischti Molerei öberem Chorboge entstande esch. Usem 16.  Johrhondert stammt d Rankemolerei im Chor ond sgrossi Wandböud mettem Martyrium vo de Zäätuusig Ritter of de lengge Siite, 1655 esch en barockisierte Nöibou met de höttige Fensteröffnige, dekorative Wyranke i de Fensterlybige ond em Portau met schötzendem Vorzeyche ond Empore.